Številka: 419-56/2017-2

Datum: 24.04.2018

V skladu s prvim odstavkom 40. člena Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14, 58/16 in 11/18) Mestna občina Ljubljana objavlja

**NAMERO O SKLENITVI NEPOSREDNE POGODBE**

**1. Predmet prodaje**

Predmet prodaje so osnovna sredstva – motorna kolesa, ki jih je uporabljalo Mestno redarstvo pri svojem delu. Ta osnovna sredstva z ocenjeno vrednostjo so:

|  |  |  |
| --- | --- | --- |
| **Osnovno sredstvo** | **Leto** | **Ocenjena vrednost v EUR** |
| Motorno kolo Piaggio, tip M641-00, reg. št. LJ PC-84, VIN 641 000 000 5248 | 2009 | 3.000,00 |
| Motorno kolo Piaggio, tip M641-00, reg. št. LJ PC-85, VIN 642 000 000 5247 | 2009 | 3.000,00 |
| Motorno kolo Piaggio, tip M641-00, reg. št. LJ PC-87, VIN 641 000 000 5318 | 2009 | 3.000,00 |

**2. Dodatne informacije o predmetu prodaje**

Prijavo za namero je potrebno oddati na priloženem obrazcu. Rok za prijavo na namero je do **16.5.2018** do **12:00 ure**. Prijavo na namero lahko ponudniki oddajo pisno na naslov Mestna občina Ljubljana, Odsek za splošne zadeve, soba 255/2, Adamič-Lundrovo nabrežje 2, 1000 Ljubljana s pripisom ***»NE ODPIRAJ, Namera o sklenitvi neposredne pogodbe za odkup motornih koles«.*** Upoštevane bodo vse prijave, ki bodo prispele do izteka navedenega roka.

Ponudniki si lahko ogledajo motorna kolesa dne **8.5.2018** med **10:00 in 11:00 uro**, na lokaciji **Proletarska 1, 1000 Ljubljana**.

V skladu z določbo 40. člena Uredbe o stvarnem premoženju države in samoupravnih lokalnih skupnosti bo prodajalec z zainteresiranimi osebami sklenil neposredno pogodbo o odkupu osnovnih sredstev.

V primeru več ponudb za posamezno motorno kolo, bo prodajalec sklenil pogodbo s tistim ponudnikom, ki bo ponudil najvišjo ceno.

Celotno kupnino za motorno kolo Piaggio, bo moral kupec poravnati v enkratnem znesku, najpozneje v 5 dneh od podpisa pogodbe. Prodajalec bo izročil v neposredno last motorna kolesa kupcem z dnem predložitve dokazila o plačilu celotne kupnine.

Mestna občina Ljubljana si pridržuje pravico, da lahko kadarkoli do sklenitve pravnega posla, brez odškodninske odgovornosti, ustavi postopek.

MESTNA OBČINA LJUBLJANA